برزیل-یا‌لی اوچ قات دونیا شامپیونو پله وفات ائدیب.
قئید ائدک کی، پله اؤتن ایلین سپتامبریندا یوغون باغیرساغینداکی تومور ایله علاقه‌دار عملیات ائدیلیب.
پله سونرا‌دان بیر نئچه دفعه خسته‌خانایا یئرلشدیریلیب.
پله تاریخده یگانه اویونچودور کی، فوتبولچو کیمی اوچ دفعه (1958، 1962 و 1970-جی ایللرده) دونیا کاپینی قازانیب.
دونیا کاپی‌نین فینال تورنیرلرینده او، عمومی‌لیکده 14 اویون کئچیریب و اونلاردان 3-و غالیب فینال‌لاردا اولماقلا 12 گل ووروب.
عمومی‌لیکده برزیلیا میللی‌سی اوچون - 92 اویوندا 77 گل (1957-جی ایلدن 1971-جی ایله قدر).
پله کاریئری عرضینده 2197  گل ایله گینس "رکوردلار" کیتابینا دوشوب.
پله نین اؤلومونه سبب ایچ اورقان‌لارین چاتیشمازلیغی اولوب.
بو باره‌ده آلبرت انیشتین کلینیکی‌نین رسمی بولتن ینده دئییلیر.
" آلبرت انیشتین کلینیکی رکتوم کانسرینین منفی دینامیکاسی و [خسته‌نین] کلینیک وضعیتی نتیجه‌سینده ایچ اورقان‌لارین چاتیشمازلیغی سببیندن دسامبرین 29-دا ساعات 15:27-ده پله‌نین اؤلوم خبرینی تصدیقلییر"، - آچیقلامادا دئییلیر.
